Privat Praksis

Privat Praksis (orig: Private Practice) er en amerikansk dramaserie fra sykehus-miljø som gikk på ABC fra 2007 til 2013.
Serien er en spin-off av Grey's Anatomy, og omhandler dr. Addison Forbes Montgomery (Kate Walsh) som har forlatt Grey Sloan Memorial Hosptal (Tidligere Seattle Grace Hospital) til fordel for privatpraksis. Sammen med de andre ansatte står Addison overfor en rekke problemer som må løses. De fleste dreier seg om fødsler og graviditet.
I Norge gikk serien på TV 2.


== Handlingsreferat ==


=== Sesong 1 ===
Den første sesongen omhandler Addisons flytting fra Seattle til Los Angeles, og hennes forsøk på å tilpasse seg en helt annen type arbeidsmiljø ved Oceanside Wellness Group - en privat praksis. Den første sesongen tar også for seg hennes spirende forhold til sine nye medarbeidere. Kollegaene hennes inkluderer hennes beste venn Naomi Bennett, en fertilitet-spesialist, og Naomis tidligere ektemann Sam Bennett, som spesialiserer seg på indremedisin. Addison møter også psykiater Violet Turner, barnelege Cooper Freedman, spesialist i alternativ medisin Pete Wilder, og resepsjonist Dell Parker.
Det avsløres tidlig i sesongen at ekteparet Bennett etablerte praksisen sammen med resten av legene, som også eier hver sin andel av organisasjonen. Charlotte King, som fungerer som stabssjef ved St. Ambrose Hospital, er ofte i kontakt med Oceanside Wellness gjennom sin omgang med Sam og hennes seksuelle forhold til Cooper Freedman.


=== Sesong 2 ===
Den andre sesongen begynner med at bedriften må forsøkte å håndtere økonomiske problemer. Naomi avslører for Addison at de står i fare for å miste hele praksisen på grunn av ubetalt gjeld. Addison tar etter hvert over som ny sjef for hele praksisen. Men de får snart flere problemer når en ny praksis i fjerde etasje, Pacific Wellcare, begynner å konkurrere om alle pasientene deres. Denne nye praksisen, drevet av Charlotte King, skaper uro for henne og Cooper.
Addison var romantisk knyttet til Kevin Nelson (spilt av David Sutcliffe) en politimann, men innser etter hvert at forholdet deres ikke fungerte som hun ønsket. Mot slutten av sesongen forelsker Addison seg i en kardiovaskulær kirurg, Noah Barnes, som allerede er gift med en annen kvinne, og venter sitt første barn. Men situasjonen blir ytterligere komplisert når Addison innser at Noahs kone er en av pasientene hennes. Archer Montgomery, Addisons bror, gjør også sporadiske opptredener i løpet av sesongen og skaper problemer for Addison og Naomi.
Det blir oppdaget at Archer har en aggressiv hjernesvulst. Addison spør om profesjonell hjelp fra hennes tidligere ektemann, nevrokirurg Derek Shepherd (spilt av Patrick Dempsey) og Derek redder Archer. Men Addison oppdager at Archer var utro mot Naomi. Violet  begynner et forhold med Sheldon, som arbeider for Pacific Wellcare. I løpet av siste halvdel av sesongen blir det oppdaget at Violet er gravid, selv om hun ikke vet hvem den biologiske faren til babyen hennes var. Men i den alle siste episoden får Violet og hennes ufødte baby problemer på grunn av en psykotisk pasient som ønsker å ta Violets baby.
I mellomtiden slet Dell Parker med sine egne problemer forårsaket av hans tidligere kjærestes narkotika-problemer. Han ønsker også omsorgen for datteren deres Betsey. Noen av de medisinske tilfellene som forårsaker oppstandelse og spenning blant de ansatte ved Private Practice var spørsmålet om abort, kjønnsskifte for en nyfødt, seksuell aktivitet til en 12-åring, bytte av embryoer til to kommende mødre, samt et ungt par som senere oppdaget at de egentlig var søsken.


=== Sesong 3 ===
I den tredje sesongen overlever Violet cliffhangeren i sesong to. Charlotte og Cooper avbryter forholdet deres. Heather dør i en eksplosjon, som nesten dreper Betsey. Sam og Naomis datter, Maya, blir gravid og gifter seg med faren til babyen hennes: Dink. Derek Shepherds søster, Dr. Amelia Shepherd, ankommer byen. Addison og Sam begynner et forhold. Charlotte og Cooper forlover seg, til Sheldons store forferdelse.
Pete og Violet forsøker å arbeide gjennom problemene sine. Men Dell og Maya blir involvert i en alvorlig trafikkulykke. Men alvorlighetsgraden av Dells tilstand blir oversett, samtidig som Maya ble behandlet på en operasjonssal. Dr. Amelia Shepherd, yngre søster til Derek Shepherd (Addisons tidliger ektemann) opererer ham. Men han klarer ikke å gjenopplive ham, etter Dells hjertesvikt. Maya overlevde sin operasjon. Hun klarer å redde ryggmargen og forhindrer varig lammelse, samtidig som hun føder en jente - som også overlever denne prøvelsen.


=== Sesong 4 ===
Sesongen begynner med kjølvannet av Dells død, inkludert begravelsen hans og det som skjer med datteren hans Betsey. Violet og Pete gifter seg i sesong-premieren, og begynner til slutt et nytt liv med sønnen Lucas. Addison og Sam avslører forholdet deres til resten av personalet ved Oceanside Wellness, noe som får Naomi til å forlate byen. Cooper og Charlotte forlover seg.
Charlotte blir voldtatt og hardt skadd av en av pasientene på sykehuset hennes, og bestemmer seg for å bare fortelle dette til Addison og få henne til å holde det hemmelig. Men etter hvert finner alle ut hva som skjedde med henne. I sesongavslutningen blir det bestemt at de ønsker å legge ned hele Oceanside Wellness, og heller åpne en annen praksis. Naomi bestemmer seg for at det ville være best for henne å flytte til New York, for å være sammen med Gabriel.


=== Sesong 5 ===
Audra McDonald, som spiller karakteren Naomi Bennett, kom ikke tilbake i den femte sesongen av Private Practice. Men en ny karakter, Jake Reilly, dukker opp. Den femte sesongen fokuserer mer på Amelia og hennes narkotika-avhengighet. Hun går gjennom en rehabilitering. Men Amelia oppdager at hun er gravid med Ryans barn, en tidligere kjæreste som fikk henne tilbake til å begynne med narkotika og Ryan døde senere av en overdose. Men babyen hennes dør, og hun donerer barnets organer for å redde andre barns liv.
Senere i sesongen blir det avslørt at Cooper har en 8 år gammel sønn. Masons mor oppdager at hun har kreft, og hun dør i løpet av sesongen. Sesong 5 omhandler også at Addison ikke kan få noen egne barn, så hun velger å adoptere en sønn: Henry.


=== Sesong 6 ===
I sesong-premieren oppdager Violet ut at Pete fikk et hjerteinfarkt på joggetur, og han døde. Charlotte finner ut at hun er gravid, og at hun er gravid med trillinger. Etter en vanskelig graviditet, og til slutt fødsel, får Charlotte og Cooper tre friske døtre. I den aller siste episoden gifter Addison og Jake seg. Sheldons kjæreste dør av kreft. Sam og Naomi gifter seg, og får en baby sammen. Violet kommer endelig over problemene etter Petes død, og kunngjør at hun har begynt å skrive en bok.


== Rolleliste ==


=== Hovedroller ===

Merrin Dungey spilte rollen som dr. Naomi Bennett i pilotepisoden, men ble erstattet med Audra McDonald i juni 2007.


=== Tilbakevennende gjesteroller ===
David Sutcliffe som politibetjent Kevin Nelson (13 episoder, sesong 1-2): LAPD-betjent, så SWAT-betjent, datet Addison
Geffri Maya som Maya Bennett (12 episoder, sesong 1-3): Naomi og Sams datter
Michael Patrick Thornton som dr. Gabriel Fife (10 episoder, sesong 3): Spesialist i genforskning, jobbet for Pacific Wellcare Group
Hailey Sole som Betsy Parker (9 episoder, sesong 2-4): Dells datter
James Morrison som William White (8 episoder, sesong 2-3): Eier av Pacific Wellcare Group
Stephen Lunsford som Dink (6 episodes, sesong 3-4): Mayas kjæreste, senere ektemann
Grant Show som dr. Archer Montgomery (6 episoder, sesong 2): Addisons bror, verdenskjent nevrolog
Jayne Brook som dr. Meg Porter (5 episodes, sesong 2): Petes ekskjæreste, jobber i Leger uten grenser
Jay Harrington som dr. Wyatt Lockhart (5 episoder, sesong 2): lege, jobber for Pacific Wellcare Group
Sharon Leal som dr. Sonya Nichols (5 episoder, sesong 2): Sams kjæreste
Amanda Detmer som Morgan Gellman (5 episoder, sesong 2-3): Addisons gravide pasient, kona til Noah Barnes
Josh Hopkins som dr. Noah Barnes (5 episoder, sesong 2): Morgan Gellmans mann, hadde en affære med Addison, hjertekirurg, jobber på St. Ambrose Hospital
Agnes Bruckner som Heather (5 episoder, sesong 2-3): Dells kone, Betsys mor
Christina Chang som dr. Vanessa Hoyt (4 episoder, sesong 3): hjertekirurg fra St. Ambrose Hospital, Sams kjæreste
Amanda Foreman som Katie Kent (4 episoder, sesong 2-3): Violets pasient som angrep henne
Stephen Collins som "The Captain" Montgomery (3 episoder, sesong 3): Addisons far
JoBeth Williams som Bizzy Montgomery (4 episoder, sesong 3-4): Addisons mor


== Referanser ==


== Eksterne lenker ==
Offisielt nettsted 
(en) Private Practice – kategori av bilder, video eller lyd på Commons